अर्धनग्न हुए कांग्रेसी और शिवसेना ने जलाया पुतला
भास्कर संवाददाता | होशंगाबाद
नगर पालिका परिषद द्वारा संपत्तिकर बढ़ाने का विरोध अभी भी थमा नहीं है। शहर में दो प्रमुख राजनीतिक दल का नपा के विरोध में जयस्तंभ और सतरस्ते पर विरोध प्रदर्शन जारी है। कांग्रेस कार्यकर्ताओं ने रविवार को जयस्तंभ चौक पर अर्धनग्न होकर प्रदर्शन किया और नगर पालिका हाय-हाय के नारे लगाए। सतरस्ते पर शनिवार से चल रहे शिवसेना के आमरण अनशन में नपा अध्यक्ष के पुतले को जूते की माला पहनाकर जलाया गया। कांग्रेस द्वारा नगर पालिका के विरोध का रविवार को 6वां दिन था। कांग्रेसियों ने अर्धनग्न होकर प्रदर्शन किया। दोपहर में शहर की जनता को जागरूक करने के लिए पंपलेट भी बांटे। प्रदर्शन में किसान कांग्रेस के जिला अध्यक्ष बाबू चौधरी, ब्लाक अध्यक्ष अजय सैनी, प्रकाश सैनी, मनीष राय, केलू उपाध्याय, शरीफ राईन, इरफान खान, बीनू बुधौलिया आदि शामिल हुए।
शिवसेना की भूख हड़ताल जारी, पुतला जलाया
सतरस्ते पर शिवसेना भूख हड़ताल कर रही है। प्रदेश उपाध्यक्ष अतुल तिवारी सहित अन्य कार्यकर्ताओं की रविवार शाम तक करीब 30 घंटे से भूख हड़ताल जारी है। रविवार को नपाध्यक्ष अखिलेश खंडेलवाल का पुतला जलाया। जिलाध्यक्ष जयशंकर तिवारी, आनंद पांडे, गया प्रसाद साहू, बृजेश भदौरिया, अमूल रघुवंशी सहित अन्य कार्यकर्ता हड़ताल कर रहे हैं। रविवार को शिवसेना ने भी लोगों से पक्ष आने के लिए प्रचार कराया।
होशंगाबाद। संपत्तिकर के विरोध में अर्धनग्न होकर कांग्रेसी प्रदर्शन करते।
awa_Deva bho_Deva hin_Deva hin_Deva hin_Deva hin_Deva